SILKEBORG Kriminalassistent hos Silkeborg politi, Lis Borup, fortæller, at der den seneste uge har været to eksempler på, at folk er blevet franarret penge ved at sætte ting til salg på Den Blå Avis.

Det ene eksempel er fra Silkeborg, hvor en 21-årig kvinde ville sælge sin brudekjole. Hun blev kontaktet af en udenlandsk kvinde, der ville købe brudekjolen til sit barnebarn i Nigeria.

Den 21-årige kvinde fik at vide, at hun skulle sende kjolen til en adresse i Nigeria, og at hendes penge ville blive overført til en amerikansk bank, som ville overføre dem til hendes egen danske bank.

- Så får kvinden at vide, at kontoen, som penge overført til, i mellemtiden var blevet låst. Derfor skulle hun overføre 3500 kr. til banken for at få pengene frigivet, hvilket hun gjorde, fortæller Lis Borup.

Efterfølgende blev hun kontaktet af banken og fik at vide, at hun havde vundet en masse penge, men at banken ikke kunne overføre så mange penge, så de blev nødt til at sende en mand personligt med kontanter.

- Men manden var blevet stoppet i tolden, så hun skulle overføre 3800 kr. til banken for at få sine penge, men det gjorde hun så heldigvis ikke, fortæller Lis Borup.

Læs også

Læs også

Restauratør: 33-årig bag snyd og bedrag i gourmetrestaurant

+Abonnement

Læs også

Dømt for bedrageri og falsk anmeldelse

+Abonnement

Læs også

Politiet til kamp mod tricktyvene

+Abonnement